Verenluovutuksen kriteerit Suomessa

Suomen Punaisen Ristin (SPR) Veripalvelu on laatinut yleiset verenluovutuskriteerit taatakseen turvallisen luovutuksen niin luovuttajalle kuin verivalmisteiden vastaanottajillekin. Veripalvelu noudattaa verenluovutuksessa voimassa olevaa lainsäädäntöä (Veripalvelulaki ja Veripalveluasetus), viranomaismääräyksiä sekä yleiseurooppalaisia käytäntöjä ja Euroopan unionin veridirektiiviä. Suomen veripalvelutoimintaa ohjaa ja valvoo Fimea. Alla luetellut kriteerit ovat yleislinjauksia. Sopivuutta luovuttajaksi voi tiedustella puhelimitse Veripalvelun maksuttomasta luovuttajainfosta 0800 0 5801 (arkisin klo 8–17). Luovutusta harkitseva voi tehdä pikatestin luovutussoveltuvuudesta sovinkoluovuttajaksi-nettisivulla. Veripalvelun kotisivuilla on muun muassa sairaus- ja lääkekohtaista tietoa mahdollisista luovutusesteistä. Ennen jokaista luovutusta täytetään sähköinen terveyskysely. Se antaa alustavan arvion luovutussoveltuvuudesta ja voi estää turhan käynnin. Sopivuus luovutukseen arvioidaan terveydentilakyselyn ja hoitajan haastattelun sekä hemoglobiiniarvon perusteella. _Koskaan ei pidä luovuttaa verta, mikäli itse epäilee jotakin tartuntariskiä. Aivan tuoreet tartunnat eivät näy testeissä._ ==Yleiset kriteerit== Luovuttajan on… * todistettava henkilöllisyytensä (Suomen viranomaisen myöntämä kuvallinen henkilötodistus; ajokortti, kuvallinen henkilö- tai Kela-kortti, passi) * oltava terve ja tuntea vointinsa hyväksi * oltava 18–70-vuotias (uusi luovuttaja enintään 59-vuotias; uudeksi luovuttajaksi lasketaan myös henkilöt, jotka ovat luovuttaneet edellisen kerran ennen vuotta 1995; 66 vuotta täyttänyt voi jatkaa, mikäli luovuttaa vähintään joka toinen vuosi) * painettava vähintään 50 kg; toisaalta merkittävä ylipaino (BMI yli 36) estää trombafereesin eli koneellisen verihiutaleiden luovutuksen * asuttava pysyvästi Pohjoismaissa tai muissa EU- tai EFTA-maissa * hallittava suomea, ruotsia tai englantia niin hyvin, että ymmärtää verenluovuttajan tietopaketin sisällön ja pystyy täyttämään terveydentilakyselyn. ==Lääketieteelliset kriteerit== * Veren hemoglobiinipitoisuus miehillä 135–195 g/l, naisilla 125–175 g/l. ==Luovutusvälit== * Kahden perinteisen kokoveren luovutuksen väli miehillä vähintään 61, naisilla vähintään 91 vuorokautta. Nuorille 18-25-vuotiaille naisille suositellaan yhtä verenluovutusta vuodessa. Muille naisille suositellaan enintään 2–3 verenluovutusta vuodessa ja miehille enintään 3–4 verenluovutusta vuodessa. * Kahden verihiutaleiden luovutuksen eli hemafereesiluovutuksen väli on vähintään 14 vuorokautta * Verihiutaleiden luovutuksen (trombafereesin) ja perinteisen kokoveren luovutuksen väli miehillä vähintään 30, naisilla vähintään 45 vuorokautta * Trombafereesi- eli verihiutaleluovutuksia voi olla enintään 25 vuodessa. Jos tiedossa on suuri kirurginen leikkaus lähikuukausien aikana, tulisi verenluovutuksesta pidättäytyä. ==Väliaikaiset ja ehdolliset esteet luovutukselle== * Tarkista ajantasaiset luovutuskriteerit Veripalvelun sivuiltaVoitko luovuttaa?. Veripalvelu.fi. * Koronan vaikutukset luovutussoveltuvuuteen * Abortti tai keskenmeno (luovutuskielto kuusi kuukautta raskauden keskeytyksestä/keskeytymisestä) * Akupunktio (terveydenhuollon ammattihenkilön Suomessa suorittamana ei estä luovutusta, muussa tapauksessa neljän kuukauden mittainen luovutuseste) * Alkoholi (humalassa tai krapulaisena ei saa luovuttaa; alkoholismi estää luovutuksen; alkoholista tulee pidättäytyä luovutuspäivänä) * Allergiat (ei yleensä este luovutukselle) * Ammatti ja/tai harrastus, jossa huimaus saattaisi aiheuttaa vaaratilanteen (esim. koneiden kuljettaminen; suositus: 12 tunnin väli verenluovutuksen ja koneen käytön välillä) * Anafylaksia tai vakava allerginen reaktio (luovutuskielto kaksi viikkoa hoidon päättymisestä) * Antibiootit (luovutus sallittu kaksi viikkoa kuurin loppumisesta; sairaalahoito tai suonensisäinen antibioottihoito aiheuttaa kolmen kuukauden luovutusesteen; ulkoista paikallishoitoa vaatinut lievä infektio ei estä luovutusta) * Arpitatuointi (luovutuskielto neljä kuukautta) * Astma (luovutuskielto vain vaikeissa tapauksissa, esim. kun hoitona teofylliini- ja kortisonitabletit) * Crohnin tauti (luovutus sallittu vuoden kuluttua oireiden ja lääkityksen loppumisesta) * Diabetes, ei estettä luovutukselle jos lääkityksenä metformiini (esimerkiksi Diformin retard, Glucophage, Metforem, Metformin ja Oramet), guarkumi (Guarem) taikka ruokavaliohoito; muissa tapauksissa luovutus ei mahdollista * Epilepsia (luovutus mahdollista kolmen oireettoman vuoden kuluttua lääkityksen lopettamisesta) * EU- tai EFTA-maiden ulkopuolinen asuminen (luovutuskielto vähintään kolme kuukautta) * Haavan ompelu (luovutuskielto yksi viikko) * Hammashoitokäynti (väliaikainen luovutuskielto yhdestä päivästä yhteen kuukauteen) * Heinänuha (lievänä ei este luovutukselle) * Huumausaineet, ilman injektiota (jatkuva käyttö estää luovutuksen; yksittäinen käyttökokeilu aiheuttaa kahden viikon luovutusesteen) * Hyönteisen pisto, mikäli siitä aiheutuu voimakas reaktio (luovutuskielto yksi kuukausi) * Kantasolujen luovutus (luovutuskielto neljä – kuusi kuukautta) * Klamydia (luovutuskielto neljä kuukautta) * Koronan jälkeen tulee odottaa paranemisen jälkeen vähintään 14 vrk ennen luovutusta. Vaikean, sairaalahoitoa vaatineen koronavirusinfektion jälkeen varoaika on 3 kuukautta. * Kudossiirre (luovutuskielto kolme – neljä kuukautta) * Kuppaus (luovutuskielto neljä kuukautta) * Leikkaus (luovutuskielto tapauksesta riippuen yhdestä kuuteen kuukautta; verta ei voi myöskään luovuttaa paria kuukautta ennen suurta leikkausta) * Lopetuskehotus (luovutussoveltuvuuden voimassa olevat säännöt muuttuvat aika ajoin, esimerkiksi jokin lääkitys saattaa vapautua uusien prosessien myötä) * Luomenpoisto (luovutuskielto yksi viikko; mahdollisen luomenpoiston yhteydessä otetun näytteen tutkimustulosten tulee olla tiedossa ennen luovutusta) * Lävistys, myös korvakorut (luovutuskielto neljä kuukautta) * Lääkitys (allergia-, hormoni-, kolesteroli-, masennus-, verenpaine- sekä reseptittömät kipulääkkeet eivät yleensä ole este luovutukselle; mikrobilääkkeet (mm. antibiootit) aiheuttavat yleensä kahden viikon luovutuskiellon kuurin päättymisestä) * Malaria (sairastettu malaria; luovutuseste vähintään kolme vuotta, jonka jälkeen tutkitaan vasta-aineet malarialle; todetut malariavasta-aineet aiheuttavat pysyvän luovutusesteen) * Matkailu Euroopan ulkopuolella (maa- ja tapauskohtaisesti esim. tautiepidemioiden tai vuodenaikojen mukaan) * Murtuma (luovutus sallittu kun murtuma on parantunut ja mahdollinen kipsi tai lasta on poistettu) * Psoriasis (lievänä ei estä luovutusta; lääkitystä vaativa tai selkeästi pahenemisvaiheessa oleva psori aiheuttaa väliaikaisen luovutusesteen; Neotigason-lääkitys aiheuttaa kahden vuoden esteen lääkityksen loppumisesta) * Puudutus (väliaikainen luovutuseste paikallispuudutuksesta yhdestä neljään viikkoon, epiduraalipuudutuksesta yhdestä kuuteen kuukauteen) * Raskaus / imetys (raskaana tai imetyksen aikana ei saa luovuttaa; luovutuskielto kuusi kuukautta synnytyksen jälkeen tai imetyksen loppumiseen) * Rokotus (ei yleensä estä luovutusta; luovutuskielto hepatiitti B –rokotuksesta tai eläviä (heikennettyjä) viruksia sisältävistä rokotteista neljä viikkoa) * Sairaalahoito (luovutuskielto tapauksesta riippuen kolmesta kuuteen kuukauteen) * Sairauden hoito tai seuranta (vakavat sairauden kuten aivoverenkiertohäiriöt, sydänsairaudet, levinnyt syöpä sekä tiedossa olevat leikkaukset ovat este luovutukselle) * Sairaus (väliaikainen luovutuskielto sairauden ja lääkityksen lopettamisesta yleensä kaksi viikkoa) * Seksin ostaminen tai myyminen, oma tai sukupuolipartnerin (luovutuskielto neljä kuukautta) * Suoliston parasiittitauti (luovutus sallittu yksi kuukausi oireiden ja lääkityksen loppumisesta) * Seksikumppani, joka on uusi, tai useampi tai vaihtunut seksikumppani (luovutuskielto neljä kuukautta) * Seksitauti (kondylooma / HPV, ei luovutuskieltoa; herpeksen, ensimmäisen esiintymisjakson jälkeen luovutuskielto neljä kuukautta) * Syöpä, joka oli paikallinen ja jonka hoito ja seuranta on päättynyt, ei estä luovuttamista. * Tatuointi (luovutuskielto neljä kuukautta) * Tippuri (luovutuskielto neljä kuukautta) * Tuberkuloosi (luovutuskielto kaksi vuotta hoidon/seurannan lopettamisesta) * Tähystystutkimus (luovutuskielto suolistotähystyksissä ja mahalaukun tähystyksessä neljä kuukautta) * Uniapnea (lievänä tai keskivaikeana ei estä luovutusta) * Seksikumppani, joka on uusi, tai useampi tai vaihtunut seksipartneri (luovutuskielto neljä kuukautta) * Vatsatauti, esim. ripuli tai oksennustauti (luovutus sallittu kaksi viikkoa oireiden ja lääkityksen loppumisesta) * Verenpainetauti (ei estä luovutusta jos verenpaine pysyy lääkityksellä kurissa; lääkityksen aloittamisesta tulee olla kulunut vähintään yksi kuukausi ennen luovutusta) * Verensiirto (luovutuskielto vähintään neljä kuukautta; Brittein saarilla, Väli- ja Etelä-Amerikassa tai Afrikassa saatu verensiirtohoito aiheuttaa pysyvän luovutusesteen) * Verialtistus, esim. käytetyn neulan pistosta (luovutuskielto neljä kuukautta) * Veritulppa (pinnallisena aiheuttaa lyhyen väliaikaisen luovutusesteen; keuhkoveritulppa aiheuttaa yhden vuoden luovutusesteen hoidon päättymisestä lukien; muussa tapauksessa luovutuskielto kolme kuukautta hoidon päättymisestä; uusiutuva veritulppa, silmänpohjan suonen tukos tai tukokselle altistava perinnöllinen taipumus aiheuttavat pysyvän luovutusesteen) * Vyöruusu (luovutus sallittu kaksi viikkoa oireiden ja lääkityksen loppumisesta). ==Pysyvät ja ehdottomat esteet luovutukselle== * Tarkista ajantasaiset luovutuskriteerit Veripalvelun sivuilta * Anaboliset steroidit, ilman lääkärin määräystä, injektoimalla * Asbestoosi, lääkittävä * Dementia (esim. Alzheimerin tauti) * Elinsiirto * Elinvaurio, esimerkiksi sydän- tai aivoinfarkti. * Hepatiitti B:n kantajuus * Hepatiitti C -tartunta * HIV- tartunta * Hormonit, ilman lääkärin määräystä, injektoimalla * Huumausaineet, ilman lääkärin määräystä, injektoimalla * Ihmisen aivolisäkeperäisen hormonin käyttö * Ihottuma, oireileva (lähellä luovutuskohtaa) * Isossa-Britanniassa asuminen yhteensä yli kuuden kuukauden ajan välillä 1980-1996 (syynä Creutzfeldt–Jakobin taudin tartuntariski) * Keuhkoahtaumatauti (eli COPD), lääkittävä * Lapsettomuushoito Suomen ulkopuolella ennen vuotta 1990 * Maksakirroosi ja muut vakavat maksasairaudet * Mielenterveyden häiriöt, vakavat (osa psykoosien ja kaksisuuntaisen mielialahäiriön lääkkeistä estää luovutuksen) * MS-tauti * Reuma, oireileva ja/tai lääkittävä * Sepelvaltimotauti * Syfilis (kuppa), myös parantuneen ja hoidetun kupan jälkeen verikokeissa näkyvä vanha arpi sairastetusta kupasta estää luovutuksen. * Syöpä; sairastettu, levinnyt syöpä sekä verisyöpä tai imusolmukesyöpä aiheuttavat pysyvän luovutusesteen. Paikallinen syöpä, jonka hoito ja seuranta on päättynyt, ei estä luovuttamista. * Verenvuototauti eli hemofilia (esim. von Willebrandin tauti). ==Katso myös== * Veripalvelu ==Lähteet== ==Aiheesta muualla== * Veripalvelu * www.sovinkoluovuttajaksi.fi * sähköinen terveyskysely Luokka:Veri